**Natječaj za kratku humorističnu priču "klUPKO smijeha 2023"**

**Sadržaj:**

U organizaciji UPKO – Udruge za poticanje kulture i obrazovanja, Slavonski Brod i suorganizaciji Gradske knjižnice Slavonski Brod, Gradske knjižnice Nova Gradiška i Gradske i sveučilišne knjižnice Osijek, objavljuje se **Natječaj za kratku humorističnu priču "klUPKO smijeha 2023".** S veseljem očekujemo vaš odaziv i brojne humoristične priče duhovitih pisaca.

**Propozicije natječaja:**

1. Na natječaju mogu sudjelovati autorice i autori iz cijele Hrvatske.
2. Priča mora biti vedrog i/ili humorističnoga sadržaja.
3. Priča duljinom ne smije prelaziti 12.000 znakova s prazninama.
4. Tema je kratke priče slobodna.
5. Priča ne smije biti prethodno objavljena.
6. Autor/autorica može sudjelovati samo s jednom pričom.
7. Rok je za slanje priča na natječaj **do 31. prosinca 2022.**
8. Priče se šalju e-poštom na adresu: [upko.sb@gmail.com](mailto:upko.sb@gmail.com)
9. Natječaj je anoniman, stoga se prijave šalju u dva odvojena Word dokumenta:
10. **dokument: obrazac s logom udruge (na mrežnim stranicama udruge UPKO,** [**http://www.upko.hr**](http://www.upko.hr)**) i potrebnim podacima o autoru (ime i prezime, adresa, broj telefona i zaporka),**
11. **dokument: tekst priče i zaporka navedena u prvom dokumentu (bez imena autora)**.
12. Radovi koji su poslani poslije navedenoga roka, kao i oni koji ne udovoljavaju ostalim propozicijama natječaja, neće ući u razmatranje za nagradu.
13. Nagrađene priče odabire Prosudbeno povjerenstvo u sastavu:

* **prof. dr. sc. Goran Rem**, Filozofski fakultet u Osijeku
* **prof. dr. sc. Tvrtko Vuković**, Filozofski fakultet u Zagrebu
* **doc. dr. sc. Irena Krumes**, Sveučilište u Slavonskom Brodu
* **Tomislav Sabljić**, pisac kratkih priča i idejni začetnik Natječaja
* **Silvio Stilinović**, dopisnik HTV-a, voditelj Satiričkoga kazališta mladih u Slavonskome Brodu
* **Dunja Vanić**, novinarka Posavske Hrvatske

1. Za najuspješnije autore priča zajamčene su nagrade:

1. mjesto 1500 kuna

2. mjesto 1000 kuna

3. mjesto 500 kuna

Ukoliko epidemiološke mjere dopuste, svečanost dodjele nagrada pod nazivom "Pucamo od smijeha" održat će se u Gradskoj knjižnici Slavonski Brod u **petak, 3. veljače 2023. godine**.

Tri najuspješnije humoristične priče bit će objavljene na mrežnim stranicama Gradske knjižnice Slavonski Brod, Gradske i sveučilišne knjižnice Osijek, kao i u tjedniku "Posavska Hrvatska".

**Medijski pokrovitelji Natječaja su:**

* Posavska Hrvatska
* Radio 92FM
* Slavonskobrodska televizija

**Glavni organizator Natječaja:**

* UPKO – Udruga za poticanje kulture i obrazovanja, Slavonski Brod – predsjednica doc. dr. sc. Irena Krumes

Suorganizatori:

* Gradska knjižnica Slavonski Brod, Gradska knjižnica Nova Gradiška, Gradska i sveučilišna knjižnica Osijek

Dodatne informacije mogu se dobiti na broj telefona:

* [Posudbeni odjel za odrasle GISKO](https://www.gskos.unios.hr/index.php/odsjek_za_odrasle/)
* [Gradska knjižnica Slavonski Brod](https://www.gksb.hr/index.php/kontakt)
* [UPKO – Udruga za promicanje kulture i obrazovanja](https://www.upko.hr/)